**SPRENDIMO PROJEKTO**

**„DĖL ATSTOVO Į PANEVĖŽIO REGIONO INTEGRUOTOS TERITORIJŲ VYSTYMO PROGRAMOS ĮGYVENDINIMO KOORDINAVIMO DARBO GRUPĘ DELEGAVIMO“ AIŠKINAMASIS RAŠTAS**

*2023-06-29*

Projekto rengėjas – Strateginio planavimo ir investicijų skyriaus vedėja Jurgita Blaževičiūtė

Pranešėjas komitetų ir Tarybos posėdžiuose – Strateginio planavimo ir investicijų skyriaus vyr. specialistė Agnė Grizevičiūtė

|  |  |  |
| --- | --- | --- |
| 1. | Sprendimo projekto tikslas ir uždaviniai | Deleguoti Rokiškio r. savivaldybės atstovę- Rokiškio rajono savivaldybės administracijos Strateginio planavimo ir investicijų skyriaus vedėją Jurgitą Blaževičiūtę ir jos pakaitinę narę į LR Vidaus reikalų ministerijos sudaromą Panevėžio regiono integruotos teritorijų vystymo programos įgyvendinimo koordinavimo darbo grupę, siekiant, kad joje būtų tinkamai atstovaujama Rokiškio r. savivaldybės administracija ir tinkamai vykdomi programoje suplanuoti jos veiksmai. |
| 2. | Šiuo metu galiojančios ir teikiamu klausimu siūlomos naujos teisinio reguliavimo  nuostatos | Rokiškio rajono savivaldybės tarybos 2015 m. rugpjūčio 28 d. sprendimu Nr. TS-189 „Dėl pritarimo Panevėžio regiono integruotos teritorijos vystymo programos projektui“ buvo pritarta Panevėžio regiono integruotos teritorijos vystymo programos (toliau – Programa) projektui, kuris buvo pateiktas derinti LR vidaus reikalų ministerijai ir kitoms šakinėms ministerijoms. LR vidaus reikalų ministro 2015 m. rugsėjo 10 d. įsakymu Nr. 1V-714 „Dėl Panevėžio regiono integruotos teritorijų vystymo programos patvirtinimo“ patvirtinta Panevėžio regiono integruota teritorijų vystymo programa (pakeista LR vidaus reikalų ministro 2022-11-22, įsakymu Nr. 1V-717). Programos paskirtis – nustatyti Panevėžio regiono tikslinių teritorijų (Biržų ir Kupiškio miestų) bei pereinamojo laikotarpio tikslinių teritorijų (Pasvalio ir Rokiškio miestų išskirtų teritorijų) ir su jomis susietų teritorijų, kuriose bus naudojamos integruotos teritorinės investicijos, plėtros veiksmų planą, siekiant užtikrinti ES struktūrinės paramos investicijų efektyvumą. Remiantis LR vidaus reikalų ministro 2014 m. liepos 11 d. įsakymu Nr. 1V-480 patvirtintų Integruotų teritorijų vystymo programų rengimo ir įgyvendinimo gairių 27 p. Programos įgyvendinimui koordinuoti, t. y. veiksmams, susijusiems su programos įgyvendinimu, suderinti tarp ministerijų ir savivaldybės (-ių), programos pakeitimams suderinti ir prireikus jiems, kurie nėra laikomi esminiais programos pakeitimais, inicijuoti, Vidaus reikalų ministerija sudaro programos įgyvendinimo koordinavimo darbo grupę iš Vidaus reikalų ministerijos atstovų (dviejų narių), kitų programą įgyvendinant dalyvaujančių ministerijų atstovų (po vieną narį), *programą įgyvendinančių savivaldybių tarybų deleguotų atstovų (mažų ir vidutinių miestų programų įgyvendinimo koordinavimo darbo grupėse po vieną narį iš kiekvienos savivaldybės,* o didžiųjų miestų programų įgyvendinimo darbo grupėse – trys nariai iš savivaldybės) ir atitinkamo regiono plėtros tarybos atstovo. Atsižvelgiant į tai, kad Programos veiksmus įgyvendina, už juos atsiskaito savivaldybės administracija, Rokiškio rajono savivaldybės tarybos 2015 m. spalio 30 d. sprendimu Nr. TS-202 „Dėl atstovo į Panevėžio regiono integruotos teritorijų vystymo programos įgyvendinimo koordinavimo grupę delegavimo“ į Programos įgyvendinimo koordinavimo grupę buvo deleguota Strateginio planavimo, investicijų ir viešųjų pirkimų skyriaus vedėja Jurgita Blaževičiūtė, o jos pakaitinius nariu, jai negalint dalyvauti koordinavimo darbo grupėje, Rokiškio rajono savivaldybės tarybos 2019 m. rugsėjo 27 d. sprendimu Nr. TS-212, buvo deleguotas tuometinis savivaldybės administracijos direktorius Andrius Burnickas. Atsižvelgiant į tai, kad buvo gautas LR vidaus reikalų ministerijos 2023-05-02 raštas Nr. 1D-2240 “Dėl integruotų teritorijų vystymo programų įgyvendinimo koordinavimo darbo grupių sudėties tikslinimo ir integruotų teritorijų vystymo programų pakeitimo“ bei į tai, kad pasikeitė deleguotos narės pareigybių pavadinimas, pasikeitė administracijos direktorius, siūloma savivaldybės tarybai iš naujo deleguoti į Panevėžio regiono integruotos teritorijų vystymo programos įgyvendinimo koordinavimo darbo grupę Rokiškio rajono savivaldybės administracijos Strateginio planavimo ir investicijų skyriaus vedėją J. Blaževičiūtę bei jos pakaitinę narę Strateginio planavimo ir investicijų skyriaus vyr. specialistę R. Ruželienę. |
| 3. | Laukiami rezultatai | Vidaus reikalų ministerijos sudaromoje Panevėžio regiono integruotos teritorijų vystymo programos įgyvendinimo koordinavimo darbo grupėje bus tinkamai atstovaujama Rokiškio r. savivaldybės administracija ir tinkamai vykdomi programoje suplanuoti jos veiksmai. |
| 4. | Lėšų poreikis ir šaltiniai | Nėra |
| 5. | Antikorupcinis sprendimo projekto vertinimas | Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl nevertintinas antikorupciniu požiūriu. |
| 6. | Kiti sprendimui priimti reikalingi pagrindimai, skaičiavimai ar paaiškinimai | LR vidaus reikalų ministerijos 2023-05-02 raštas Nr. 1D-2240 “Dėl integruotų teritorijų vystymo programų įgyvendinimo koordinavimo darbo grupių sudėties tikslinimo ir integruotų teritorijų vystymo programų pakeitimo“. |
| 7. | Sprendimo projekto lyginamasis variantas (jeigu teikiamas sprendimo pakeitimo projektas) | Neteikiamas |